হাজরাহাটি ও বারুইপাড়াতে সাঁচি ও বাঙলা জাতের পান  পাকিস্তানে রফতানি হয়। এছাড়াও বাঙলা জাতের পান মধ্যপ্রাচ্যসহ ইউরোপের দেশগুলোতে রফতানি হয়ে থাকে। ক্ষতিগ্রস্ত পানচাষিরা জানায়, কৃষির অর্থকরী ফসল পান রক্ষায় উপজেলা ও জেলা কৃষি সমপ্রসারণ অধিদপ্তরের সংশ্লিষ্ট কর্মকর্তাদের কোনো উদ্যোগ নেই। তারা আরো জানায়, কোনো সরকারই পানচাষে ঋণ সুবিধা দেয় না। যার কারণে রফতানির বিপুল সম্ভাবনা থাকার পরও নানা সমস্যার কারণে ব্যাহত হচ্ছে পানচাষ। স্থানীয় পানচাষিদের দাবি, পানচাষে ঋণ ব্যবস্থা, কাণ্ডপচা রোগ দ্রুত সমাধান করতে না পারলে পথে বসবে এখানকার পানচাষিরা।